Simian Ghost

Simian Ghost (angle signifas "Simia Fantomo") estas alternativĝenra muzikistaro el Sandviken kaj Gävle en Svedujo, konsistanta el Sebastian Arnström, Erik Klinga, Mathias Zachrisson kaj Wilhelm Magnusson. Ĝin iniciatis Sebastian Arnström kiel registran projekton. Li aperigis unu plengrandan albumon, Infinite Traffic Everywhere, kiu ricevis favorajn taksojn de blogoj kaj recenzoj, atingis la unuan lokon de la kritikista listo en Svedujo kaj nomumiĝis albumo de la jaro laŭ voĉdonado de la legantoj de Dagensskiva.se. Ses monatoj post ĝi, Anström publikigis 7-kantan EL Lovelorn.

La muzikistaro debutis en 2011. Ekde tiam ĝi dividis scenejojn interalie kun Mount Kimbie, SBTRKT, Niki & The Dove kaj Active Child.

Frue en 2012, Simian Ghost publikigis sian duan plengrandan albumon verkitan de ĉiuj tri anoj, Youth, denove kun favoregaj recenzoj. Ĝi ricevis unuarangan recenzon en The Times nur duan fojon por sveda grupo post ABBA Simian Ghost album review in The Times kaj The Guardian nomis ĝin "frua konkuranto por albumo de la jaro".

En 2012 la grupo faris sian unuan viziton al Britujo por pluraj vivaj koncertoj, inklude sesion kun Lauren Laverne en BBC Radio 2 kaj en ŝia programo en BBC6Music kun ĉeesto de Nemone.

En majo 2012, Simian Ghost ludis en la festivalo Camden Crawl, ĉe Electric Ballroom,http://www.virtualfestivals.com/latest/features/12711  Virtual Festivals - Simian Ghost review kaj en The Great Escape Festival en Brighton. Ĝi faris pli grandan rondiron en Britujo en junio 2012 kiel parton de la unua rondiro The Line Of Best Fit.

Malfrue en 2013, ĝi publikigis kelkajn novajn trakojn prepare al la publikigo de la tria albumo. En 2014, ĝi elmontris siajn popularaĵojn ĉe SXSWhttps://hub.sxsw.com/h/i/6202480-simian-ghost-a-million-shining-colours-music-2014-sxsw/44194  kaj CMJ kaj aperigis sian duoblan vinilan albumon The Veil tutmonde ĉe Playground Music Scandinavia, Discograph, France and Studio !K7.

La kvara albumo de Simian Ghost titoliĝis per la nomo de la muzikistaro. Ĝi verkiĝis ekde la malfrua parto de 2015 kaj aperis en 2017. Farita kunlabore kun Thomas Hedlund de Phoenix kaj produktisto Henrik Oja el Umeå, ĝi estis la unua albumo kiun la muzikistaro registris parte en studio.

Diskografio
Albumoj
 Infinite Traffic Everywhere  (Senfina Trafiko Ĉie, 2011)
 Youth (Juneco, 2012)
 The Veil  (La Vualo, 2014)
 Simian Ghost (2017)

EL-oj
 Lovelorn (Amfrustrita, 2011)
 Autumn Slowmo (For the Dejected Realist) (Aŭtuna Malrapidfilmo (Por la Malĝoja Realisto), 2012)

Unuopaĵoj
 "Transparent Is OK" ("Travideblo Tute Bonas", 2010)
 "Bicycle Theme" ("Bicikla Temo", 2011)
 "Wolf Girl" ("Lupknabino", 2011)
 "Curtain Call" ("Kulisa Voko", 2012)
 "Automation" ("Aŭtomatigo", 2012)
 "Be My Wife" ("Estu Mia Edzino", 2013)
 "A Million Shining Colours" ("Miliono da Brilaj Koloroj", 2013)
 "Echoes of Songs (for Trish Keenan)" ("Kanteĥoj (por Trish Keenan)", 2014)
 "Fun" ("Amuziĝo", 2016)
 "Stop Moving" ("Ĉesu Moviĝi", 2017)
 "When You're Ready" ("Kiam Vi Pretos", 2017)
 "Last Night" ("Hieraŭ Nokte", 2017)

Referencoj

Eksteraj ligiloj

 Oficiala paĝo ĉe Facebook
 Playground Music
 Nomethod (arkiva paĝo)

Kategorio:Gävleborgs län
Kategorio:Svedaj muzikaj grupoj